ગુજરાત વિધાનસભાની ચૂંટણી જેમ જેમ નજીક આવતી જાય છે તેમ તેમ દરેક પક્ષ અને દરેક નેતા અલગ અલગ આક્ષેપ પ્રતિ આક્ષેપ કરી રહ્યું છે. તેવામાં પાસ કન્વીનર હાર્દિક પટેલે ધોળકાની જાહેર સભા બાદ ટ્વિટ કરીને જણાવ્યું છે કે ગુજરાતમાં ભાજપ પોતાની હાર દેખી રહ્યું છે. અને આ જ કારણે તે દરેક સીટ પર 5 થી 6 નિર્દલીય ઉમેદવારો ઊભા કરી રહ્યું છે અને તે માટે તે કરોડો રૂપિયા પણ ખર્ચ કરી રહ્યું છે. હાર્દિકે તેવો પણ આક્ષેપ કર્યો છે કે નિર્દલીય ઉમેદવારો ઊભા રાખીને ભાજપ ચૂંટણીમાં મોટો દાવ રમી રહી છે.